ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน : ชั้น 6 เซ็นทรัลพระราม 9 ร้านอาหารญี่ปุ่นที่เวลาเที่ยงทีไร ต้องรอคิวกันตลอดทุกที
ร้านตกแต่งด้วยสีขาวสะอาดตา สว่าง แต่ละโต๊ะแบ่งด้วยpartition สูง ทำให้รู้สึกว่ามันส่วนตัวและอึดอัดไปด้วยพร้อมๆกัน
รสชาติ การบริการ ฯลฯ : รับออเดอร์เร็ว ทวนอาหารครบ แต่อาหารตกหล่น (เมนูที่เพื่อนสั่ง)ถามแล้ว ตามอีก เกิน 3 ครั้ง กว่าจะได้ 
พนักงานคนนึง(แค่ 1 คนเท่านั้นค่ะ ทำให้การบริการดูแย่ไปเลย) พอตามบ่อยๆหน้าก็หงิก เสียงก็แข็ง

พูดถึงอาหารดีกว่า เมนูที่สั่งมีสลัดปูอัดยำ อันนี้มาจานแรกเลย ไวมาก จานนี้ค้นพบว่า รสเผ็ดเค็มแบบไทยๆ กับมายองเนสก็เข้ากันได้ดีเหมือนกัน
เซตแซลมอนสอดไส้มายองเนส คลุกเกร็ดขนมปังทอด 230 บาท ทั้งเซตอิ่มพอดีๆท้องค่ะ (เยอะนะ แต่เรากินจุ)
ปลาแซลมอนกรอบ ไส้มายองเนสมีเค็มๆเปรี้ยวๆจากแตงกวาดอง อร่อยดีค่ะ 
อาหารพิเศษประจำวันเป็นไก่ทอด ชิ้นเล็กๆ 2 ชิ้น ครั้งนี้ไก่ไม่แข็ง เนื้อนุ่ม ยังพออุ่นๆนิดๆด้วย
ชามะนาวในเซตรสชาติแบบชามะนาวลิปตันชง ผลไม้ครั้งนี้ มะลอกอสีอย่างกะแคนตาลูป เหลืองอ่อน เนื้อแข็งเชียว ปิดจบซะแย่เลย